Bernatonių II tvenkinys

Bernatonių II tvenkinys – tvenkinys Lietuvoje, Kauno rajone, 5 km į šiaurę nuo Raudondvario. Sudarytas užtvenkus Upytės upę (Nevėžio intakas) 2,3 km nuo jos žiočių. Tvenkinio ilgis iš šiaurės vakarų į pietryčius – 0,61 km, plotis – iki 0,12 km. Altitudė 58,4 m. Krantai aukštoki, apaugę medžiais ir krūmynais. Aplinkui plyti dirbami laukai. Priešsroviui iškart už kelio  telkšo naujas, įrengtas 2015 m. tvenkinys, pasroviui prasideda Nevėžio kraštovaizdžio draustinis. Šalia įsikūręs Senujų Bernatonių kaimas.

Šaltiniai 

Kauno rajono tvenkiniai